ปนัสยา สิทธิจิรวัฒนกุล

ปนัสยา สิทธิจิรวัฒนกุล (เกิด 15 กันยายน พ.ศ. 2541) ชื่อเล่น รุ้ง เป็นผู้ต้องหาตามหมายจับออกหมายจับ ‘เพนกวิน-รุ้ง ปนัสยา’ เบี้ยวนัดคดี 112 ‘เบนจา’ เลื่อนเหตุป่วยนอนรพ.ศาลจังหวัดธนบุรีและหมายจับศาลจังหวัดพระนครศรีอยุธยา ศาลอยุธยาไม่อนุญาต 'รุ้ง' เลื่อนสืบพยานคดี 112 แม้เจ้าตัวติดเรียน ป.โท มองมีพฤติการณ์หลบหนี สั่งออกหมายจับ
นักเคลื่อนไหวทางการเมืองและนักสิทธิมนุษยชนชาวไทย โฆษกของสหภาพนิสิตนักศึกษาแห่งประเทศไทย (สนท.) หนึ่งในแกนนำแนวร่วมธรรมศาสตร์และการชุมนุม เธอเป็นที่รู้จักจากการเป็นผู้อ่านข้อเรียกร้องข้อเสนอปฏิรูปสถาบันพระมหากษัตริย์ 10 ข้อ ในระหว่างการประท้วงในประเทศไทย พ.ศ. 2563–2564 และสื่อถือว่าเธอเป็นแกนนำคนสำคัญในการประท้วง

ประวัติ
ปนัสยา สิทธิจิรวัฒนกุล เกิดเมื่อวันที่ 15 กันยายน พ.ศ. 2541 ที่อำเภอบางใหญ่ จังหวัดนนทบุรี เป็นบุตรคนสุดท้องของครอบครัวชนชั้นกลางที่ประกอบอาชีพค้าขาย มีพี่น้องร่วมบิดามารดา 2 คน ตอนเด็กเธอเป็นคนขี้อายและเก็บตัวเงียบ จนกระทั่งเธอได้เป็นนักเรียนแลกเปลี่ยนที่สหรัฐ ทำให้เธอกล้าแสดงออกมากขึ้นและปรับตัวเข้ากับสังคมได้มากขึ้น

ปนัสยาสนใจการเมืองมาตั้งแต่ยังเยาว์วัยโดยได้รับการสนับสนุนจากพ่อของเธอ เธอเริ่มค้นคว้าและศึกษาเกี่ยวกับการรัฐประหารในประเทศไทย พ.ศ. 2557 และเธอเริ่มสนใจการเมืองมากกว่าเดิมเมื่อตอนติวสอบเข้ามหาวิทยาลัย เธอมักจะสนทนากับเพื่อนเกี่ยวกับเรื่องการเมืองสมัยที่เธอกำลังศึกษาอยู่ชั้นมัธยมศึกษาตอนปลาย จบการศึกษาจากโรงเรียนสวนกุหลาบวิทยาลัย นนทบุรี ปัจจุบันเธอกำลังศึกษาอยู่ที่คณะสังคมวิทยาและมานุษยวิทยา มหาวิทยาลัยธรรมศาสตร์

การเคลื่อนไหวทางการเมือง
ปนัสยาเริ่มสนใจทางการเมืองแบบเต็ม ขณะที่กำลังศึกษาอยู่ที่มหาวิทยาลัยธรรมศาสตร์ ชั้นปีที่ 3 

ในเดือนมิถุนายน พ.ศ. 2563 เธอถูกเจ้าหน้าที่รัฐจับกุมเนื่องจากฝ่าฝืนพระราชกำหนดในมาตรการสถานการณ์ฉุกเฉิน ในการระบาดทั่วของไวรัสโคโรนาในประเทศไทย พ.ศ. 2563 จากการที่เธอเข้าร่วมกิจกรรมการชุมนุมของสหภาพนิสิตนักศึกษาแห่งประเทศไทย จากกรณีการบังคับให้สูญหายซึ่งวันเฉลิม สัตย์ศักดิ์สิทธิ์

ในวันที่ 10 สิงหาคม พ.ศ. 2563 ปนัสยาได้ขึ้นปราศรัยจากการชุมนุม "ธรรมศาสตร์จะไม่ทน" และได้ปราศรัยเกี่ยวกับ 10 ข้อเรียกร้องการปฏิรูปสถาบันพระมหากษัตริย์ศาล รธน. รับวินิจฉัย ชุมนุมปราศรัย 10 ส.ค. ล้มล้างการปกครองหรือไม่  เป็นสาเหตุที่ทำให้เธอถูกทางการจับกุมในภายหลัง“รุ้ง ปนัสยา” แกนนำม็อบ มธ.โพสต์แล้ว “ปลอดภัยดี” บอกมาเรียนตามปกติ แต่เขาคงไม่ปล่อยเราไว้นานแน่ เธอกล่าวว่าถ้าประเทศนี้เป็นประชาธิปไตยจริงคุณสามารถพูดอะไรก็ได้หรือกระทั่งจะพูดว่าไม่ต้องการสถาบันพระมหากษัตริย์คุณก็ต้องพูดได้ ด้วยการปราศรัยที่กล้าหาญและตรงไปตรงมาของเธอทำให้เธอถูกนำไปเปรียบว่าเหมือนอักเนส โจว นักเคลื่อนไหวชาวฮ่องกง ทั้งนี้เธอได้รับการระบุว่าเป็นหนึ่งในแกนนำของการประท้วงในประเทศไทย พ.ศ. 2563"รุ้ง" ไม่ขึ้นเวทีปลดแอก แกนนำย้ำ 3 ข้อเสนอเดิม ชุมนุม 19 กันยา : “รุ้ง” ปนัสยา สิทธิจิรวัฒนกุล แกนนำนักศึกษาผู้ยืนกรานปฏิรูปสถาบันฯ 

ในวันที่ 2 ธันวาคม พ.ศ. 2563 ปนัสยาได้รับหมายเรียกจากตำรวจ เนื่องจาก นิติพงษ์ ห่อนาค นักดนตรี แจ้งความฟ้องร้องไว้ก่อนหน้านี้ใน ความผิดต่อองค์พระมหากษัตริย์ไทย  

ในวันที่ 22 กันยายน พ.ศ. 2564 ปนัสยาถูกจับกุมตามหมายจับของกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี ในข้อหาตามมาตรา 116 ของประมวลกฎหมายอาญา และ พระราชบัญญัติว่าด้วยการกระทำความผิดเกี่ยวกับคอมพิวเตอร์ตำรวจ ปอท. แสดงหมายจับเข้าจับกุม "รุ้ง ปนัสยา". (2564). BBC. สืบค้นเมื่อ 9 มีนาคม 2565

ในวันที่ 31 ตุลาคม พ.ศ. 2564 รุ้ง ปนัสยา ได้ทำการกรีดข้อมือตนเองเป็นเลข 112 เพื่อเป็นการประท้วงเชิงสัญลักษณ์เกี่ยวกับข้อเรียกร้อง "ยกเลิก ม.112" บริเวณหน้าศูนย์การค้าเซ็นทรัลเวิลด์"รุ้ง" กรีดแขนสลักเลข 112 ราชประสงค์-ม็อบคึก นัดวันนี้ยื่นชื่อแก้กฎหมาย สืบค้นเมื่อ 29-11-2021

ในวันที่ 6 พฤษภาคม พ.ศ. 2564 ปนัสยาได้รับการปล่อยตัวชั่วคราว หลังศาลอาญาอนุญาตให้ประกันตัว โดยมีค่าประกันตัว 2 แสนบาท ในคดีชุมนุมการเมืองที่มหาวิทยาลัยธรรมศาสตร์ และปักหมุดคณะราษฎร ที่ท้องสนามหลวง เมื่อวันที่ 19–20 กันยายน พ.ศ. 2563 โดยมีเงื่อนไขห้ามทำกิจกรรมอันเป็นที่เสื่อมเสียแก่สถาบันพระมหากษัตริย์ ห้ามเดินทางออกนอกประเทศ และมาตามนัดศาลอย่างเคร่งครัดราษฎร: ปล่อยตัวชั่วคราว รุ้ง-ปนัสยา ราชทัณฑ์ย้ายเพนกวินเข้า รพ.เรือนจำ ยืนยันอานนท์ติดโควิด. (2564). BBC. สืบค้นเมื่อ 9 มีนาคม 2565

ในวันที่ 1 ธันวาคม พ.ศ. 2564 ศาลอาญากรุงเทพใต้และศาลจังหวัดพระนครศรีอยุธยา มีคำสั่งอนุญาตให้ปล่อยชั่วคราว จนถึง 12 มกราคม พ.ศ. 2565 มีเงื่อนไขให้กำไลอีเอ็มตลอด 24 ชั่วโมง ห้ามออกจากบ้าน สามารถเดินทางไปมหาวิทยาลัย โรงพยาบาล และศาลเท่านั้น ปล่อยรุ้ง ปนัสยา แล้ว ครอบครัวพานั่งเบนซ์กลับบ้าน ยิ้มแย้ม ทักทายนักข่าว. (2564). ไทยรัฐ. สืบค้นเมื่อ 9 มีนาคม 2565

ในวันที่ 13 มกราคม พ.ศ. 2565 ศาลอาญาอนุญาตให้ปล่อยตัวชั่วคราว จนถึงวันที่ 16 มิถุนายน พ.ศ. 2565 โดยมีประกันในวงเงิน 600,000 บาท เนื่องจากเธอได้ปฏิบัติตามเงื่อนไขตามที่ศาลกำหนดทุกประการ อย่างไรก็ตาม ศาลให้เธอต้องมารายงานตัวทุก 30 วัน ในระหว่างการปล่อยชั่วคราวศาลให้ปล่อยตัวชั่วคราว "รุ้ง ปนัสยา" ชี้ ประกันล่าสุด ปฏิบัติตัวตามเงื่อนไข. (2565). คนชัดลึก. สืบค้นเมื่อ 9 มีนาคม 256

 รางวัลและเกียรติยศ 

 100 ผู้หญิงผู้สร้างแรงบันดาลใจและทรงอิทธิพลของโลก ประจำปี 2020 โดยสำนักข่าวบีบีซี (พ.ศ. 2563)   

อ้างอิง

แหล่งข้อมูลอื่น 
Panusaya Sithijirawattanakul ที่เฟซบุ๊ก

หมวดหมู่:บุคคลที่เกิดในปี พ.ศ. 2541
หมวดหมู่:บุคคลที่ยังมีชีวิตอยู่
หมวดหมู่:บุคคลจากคณะสังคมวิทยาและมานุษยวิทยา มหาวิทยาลัยธรรมศาสตร์
หมวดหมู่:นักเคลื่อนไหวชาวไทย
หมวดหมู่:นักสิทธิมนุษยชน
หมวดหมู่:บุคคลจากอำเภอบางใหญ่
หมวดหมู่:การประท้วงในประเทศไทย พ.ศ. 2563–2564
หมวดหมู่:100 สตรี (บีบีซี)